CELEX: 62016CN0390
Language: el
Date: 2016-07-13 00:00:00
Title: Υπόθεση C-390/16: Αίτηση προδικαστικής αποφάσεως την οποία υπέβαλε το Szombathelyi Törvényszék (Ουγγαρία) στις 13 Ιουλίου 2016 — Ποινική διαδικασία κατά Dániel Bertold Lada

26.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 350/15
            
         Αίτηση προδικαστικής αποφάσεως την οποία υπέβαλε το Szombathelyi Törvényszék (Ουγγαρία) στις 13 Ιουλίου 2016 — Ποινική διαδικασία κατά Dániel Bertold Lada
   (Υπόθεση C-390/16)
   (2016/C 350/19)
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Törvényszék.
   
      Ποινική διαδικασία ενώπιον του αιτούντος δικαστηρίου κατά
   
   Dániel Bertold Lada.
   
      Προδικαστικά ερωτήματα
   
   
               1)
            
            
               Πρέπει να γίνει δεκτό ότι τα άρθρα 67 και 82 της Συνθήκης για τη λειτουργία της Ευρωπαϊκής Ένωσης (στο εξής: ΣΛΕΕ) έχουν την έννοια ότι αντιτίθενται στη διεξαγωγή ποινικής ή άλλης εθνικής διαδικασίας, όπως αυτές διέπονται από την εθνική νομοθεσία, και οι οποίες έχουν ως αντικείμενο την «αναγνώριση» ή τροποποίηση σε ορισμένο κράτος μέλος αλλοδαπής δικαστικής αποφάσεως –με αποτέλεσμα η αλλοδαπή απόφαση να εξομοιώνεται με απόφαση εκδοθείσα από εθνικό δικαστήριο– σε σχέση με κατηγορούμενο που έχει καταδικαστεί οριστικώς και αμετακλήτως με αλλοδαπή απόφαση εκδοθείσα από εθνικό δικαστήριο άλλου κράτους μέλους της Ευρωπαϊκής Ένωσης;
            
         
               2)
            
            
               Συνάδει με την αρχή «ne bis in idem», όπως αυτή κατοχυρώνεται από το άρθρο 50 του Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 54 της Συμβάσεως εφαρμογής της συμφωνίας του Σένγκεν –υπό το πρίσμα της αποφάσεως-πλαισίου 2008/675/ΔΕΥ του Συμβουλίου, της 24ης Ιουλίου 2008 (1)– διαδικασία διεπόμενη από δίκαιο κράτους μέλους της Ένωσης, και συγκεκριμένα από τις διατάξεις των άρθρων 46 έως 48 του ουγγρικού νόμου XXXVIII του 1996 «για την αναγνώριση» στην Ουγγαρία [αλλοδαπών καταδικαστικών αποφάσεων], σε σχέση με ποινική διαδικασία διεξαχθείσα σε άλλο κράτος μέλος και περατωθείσα με αμετάκλητη απόφαση (όσον αφορά το ίδιο πρόσωπο και τα αυτά πραγματικά περιστατικά), ακόμη και αν η εν λόγω διαδικασία δεν σκοπεί, στην πραγματικότητα, στην εκτέλεση της αποφάσεως αυτής, αλλά στη δημιουργία της βάσεως ώστε η τελευταία να λαμβάνεται υπόψη στο πλαίσιο μελλοντικών ποινικών διαδικασιών;
            
         
      (1)  Απόφαση-πλαίσιο 2008/675/ΔΕΥ του Συμβουλίου, της 24ης Ιουλίου 2008, για τη συνεκτίμηση των καταδικαστικών αποφάσεων μεταξύ των κρατών μελών της Ευρωπαϊκής Ένωσης επ’ ευκαιρία νέας ποινικής διαδικασίας (EE L 220, σ. 32).